Razpis za priznanje

Artemida

**Namen**

S priznanjem Artemida sekcija managerk pri Združenju Manager prepoznava vodilne managerke in nagrajuje njihovo vlogo pri ustvarjanju dodane vrednosti v podjetju ali organizaciji, ki jo vodijo. Preko priznanja managerke spodbujamo, da zavzamejo prvo in najodgovornejše mesto v organizaciji ter tako prebijejo nevidno oviro, ki jih morda zadržuje na njihovi poti.

**Razpisni pogoji**

Za priznanje lahko kandidirajo managerke, ki izpolnjujejo naslednje pogoje:

* kandidatka zaseda najvišjo vodstveno funkcijo (mesto direktorice, generalne direktorice ali predsednice uprave) v podjetju[[1]](#footnote-1),
* kandidatka vodi srednje veliko oz. veliko podjetje z več kot 50-imi[[2]](#footnote-2) zaposlenimi,
* kandidatka je prvič prevzela vodenje podjetja med 1. 11. 2018 in 31. 10. 2019[[3]](#footnote-3),
* kandidatka je na sedanji funkciji vsaj 12 mesecev,
* podjetje, ki ga vodi kandidatka, posluje pozitivno.

Dodatna pojasnila:

* Za priznanje lahko kandidira tudi slovenska managerka, ki je v tujini prevzela vodenje podjetja z vsaj 50 zaposlenimi.
* Za priznanje lahko kandidira tudi tuja managerka, ki je v Sloveniji prevzela vodenje podjetja pod zapisanimi kriteriji.

Osnova za obravnavo na komisiji je izpolnjen vprašalnik.

Razpis je odprt do 12. 11. 2020.

**Sestava komisije**

Komisijo sestavljajo Melanie Seier Lasen, Pia Barborič Jurjaševič, Jana Benčina Henigman, Matic Vošnjak, Enej Kirn, Petra Juvančič in Natalija Zupan.

|  |  |  |
| --- | --- | --- |
| |  |  | | --- | --- | | |  | | --- | | Za podporo se zahvaljujemo: | | |



1. Za priznanje lahko kandidirajo managerke podjetij, ki niso proračunski uporabniki. [↑](#footnote-ref-1)
2. Pod zaposlene se upoštevajo redno zaposleni. Upošteva se lahko tudi odgovornost managerke na nacionalni, regijski oz. divizijski ravni (P&L odgovornost oziroma divizija, pri čemer mora vodenje potekati iz Slovenije). [↑](#footnote-ref-2)
3. Na razpis se lahko prijavi tudi managerka, ki je vodenje družbe prevzele pred navedenim datumom in je v času njenega vodenja družba začela poslovati pozitivno. [↑](#footnote-ref-3)